text: Frosset ventilationssystem var skurken
  29 december 2010 kl. 13.21
  Haderslev Fjernvarme har fundet bruddet
  Det er slut med, at der fosser 70.000 liter varmt vand ud i undergrunden under Haderslev.
  Fjernvarmeværket har fundet bruddet.
  Ved at gennemgå målersystemerne på fjernvarmeværket faldt en tekniker over en måler, der viste helt forkert.
  Måleren ledte frem til adressen Nørregade 23, hvor der står nogle tomme erhvervsbygninger.
  Det var et slukket ventilationssystem, der var frosset til og havde lavet bruddet på fjernvarmeledningen.
  